recursal/SuperWikiNEXT-32B huggingface dataset:
Το ένα από τα Αγάλματα του Βούδα της κοιλάδας του Μπαμιγιάν (κατεδαφίστηκαν από τους Ταλιμπάν το 2001) φωτογραφημένο στη βάση του τον Αύγουστο του 1977
Αρχαίο σπήλαιο Βουδιστών στο Τζαλαλαμπάντ, 2009
Ο Βουδισμός, μια θρησκεία που ιδρύθηκε από τον Βούδα Γκαουτάμα, έφτασε για πρώτη φορά στο σύγχρονο Αφγανιστάν μέσω των κατακτήσεων του Ασόκα (κυριάρχησε  το 268–232 π.Χ.), τρίτου αυτοκράτορα της Αυτοκρατορίας των Μαουρύα. Μεταξύ των αρχαιότερων αξιοσημείωτων τοποθεσιών βουδιστικής επιρροής στη χώρα είναι μια δίγλωσση επιγραφή στα ελληνικά και τα αραμαϊκά η οποία χρονολογείται από το 260 π.Χ. και βρέθηκε στη βουνοπλαγιά του Τσίλζινα κοντά στην Κανταχάρ.

Πολλοί εξέχοντες βουδιστές μοναχοί είχαν την έδρα τους στο Αφγανιστάν κατά τη διάρκεια αυτής της περιόδου: Ο Μένανδρος Α’ (βασίλευσε  το 165–130 π.Χ.), ένας ελληνοβακτριανός βασιλεύς, ήταν φημισμένος υποστηρικτής του βουδισμού και απαθανατίστηκε στο *Μιλίντα Πάνχα* (Ερωτήματα του Μενάνδρου), ένα βουδιστικό κείμενο στη γλώσσα Πάλι· ο Μαχανταρμαρακσίτα, ένας Ινδοέλληνας μοναχός του 2ου αιώνα π.Χ. λέγεται ότι οδήγησε 30.000 βουδιστές μοναχούς από την «Αλεξάνδρεια, την πόλη των Γιόνα» (μια αποικία του Μεγάλου Αλεξάνδρου, περίπου 150 χιλιόμετρα βόρεια της σύγχρονης Καμπούλ) προς την Σρι Λάνκα για τον εγκαινιασμό της Μαχαθούπα στην Ανουρανταπούρα, σύμφωνα με την Μαχαβάμσα (Κεφ. κθʹ)· ο Λοκακσέμα, ένας Κοσσανός μοναχός του 2ου αιώνα, ταξίδεψε στην κινεζική πρωτεύουσα Λουογιάνγκ κατά τη διάρκεια της κυριαρχίας της δυναστείας των Χαν, και ήταν ο πρώτος μεταφραστής των βουδιστικών γραφών Μαχαγιάνα στην κινεζική γλώσσα.

Τα μοναστήρια Νάβα Βιχάρα, που βρίσκονταν πλησίον της αρχαίας Βάκτρας στο βόρειο Αφγανιστάν, λειτουργούσαν ως το κέντρο της βουδιστικής δραστηριότητας στην Κεντρική Ασία για αιώνες.

Η θρησκεία άρχισε να παρακμάζει στο Αφγανιστάν μετά την κατάκτησή του από Άραβες Μουσουλμάνους μετά την άνοδο του Ισλάμ τον 7ο αιώνα μ.Χ. Είδε περαιτέρω παρακμή στην περιοχή κατά τη διάρκεια της μουσουλμανικής εποχής των Γαζναβιδών του 10ου-12ου αιώνα. Ο Βουδισμός εξαλείφθηκε στο Αφγανιστάν τον 13ο αιώνα κατά τη διάρκεια των μογγολικών κατακτήσεων, χωρίς περαιτέρω αναφορά για βουδιστική παρουσία στην περιοχή μετά τον 14ο αιώνα.

Δείτε επίσης
------------

* Ιστορία του Βουδισμού
* Ελληνοβουδισμός

Παραπομπές
----------

1. ↑  Runion, Meredith L. (2007). *The history of Afghanistan*. Westport: Greenwood Press. ISBN 978-0-313-33798-7.
2. ↑  Full text of the Mahavamsa Click chapter XXIX Αρχειοθετήθηκε 5 September 2006 στο Wayback Machine.
3. ↑  Foltz, *Religions of the Silk Road*, p. 46
4. 1 2  Berzin, Alexander (December 2006). «History of Buddhism in Afghanistan». Αρχειοθετήθηκε από το πρωτότυπο στις 1 November 2016.. Ανακτήθηκε στις June 5, 2016.
5. ↑  Amy Romano (2003). *A Historical Atlas of Afghanistan*Απαιτείται δωρεάν εγγραφή (εικονογραφημένη έκδοση). The Rosen Publishing Group. σελ. 25. ISBN 0-8239-3863-8. Ανακτήθηκε στις 18 Σεπτεμβρίου 2011.
6. ↑  Steven Otfinoski (2004). *Afghanistan* (εικονογραφημένη έκδοση). Infobase Publishing. σελ. 6. ISBN 0-8160-5056-2. Αρχειοθετήθηκε από το πρωτότυπο στις 14 Ιανουαρίου 2023. Ανακτήθηκε στις 18 Σεπτεμβρίου 2011.
Ο **Μανούσος-Κωνσταντίνος Βολουδάκης** (Αθήνα, 16 Δεκεμβρίου 1966 - Αθήνα, 8 Φεβρουαρίου 2023) ήταν Έλληνας πολιτικός που εκλεγόταν βουλευτής Χανίων με τη Νέα Δημοκρατία και υπουργός.

Ειχε πτυχίο Οικονομικών Επιστημών από το Πανεπιστήμιο Αθηνών και μεταπτυχιακό τίτλο (Master’s) στην Πολιτική Οικονομία από το Πανεπιστήμιο του Έσσεξ της Αγγλίας. Σταδιοδρόμησε στον ιδιωτικό τομέα, διαδοχικά στις εταιρείες RUSVAR HOLDINGS B.V, (1993-1996), στην Ποτοποιία Μεταξά Α.Ε. (1996-1997) και στην ΕΛΒΑΛ Α.Ε. (1997-2004), όπου διετέλεσε Αναπληρωτής Γενικός Διευθυντής. 

Είχε ακόμη εργασθεί ως σύμβουλος επιχειρήσεων, ενώ το διάστημα από τον Οκτώβριο του 2015 ως τον Ιουνίου του 2019, εργάστηκε ξανά στον ιδιωτικό τομέα, αναλαμβάνοντας τη θέση του Διευθύνοντος Συμβούλου της εταιρείας International Trade S.A. του Ομίλου ΒΙΟΧΑΛΚΟ, με έδρα τις Βρυξέλλες. 

Εκλέχθηκε πρώτη φορά βουλευτής στη περιφέρεια Χανίων, το Σεπτέμβριο του 2007. Ακολούθησαν δύο επανεκλογές στις εκλογές του Μαΐου και τον Ιούνιου του 2012. Διετέλεσε υφυπουργός Διοικητικής Μεταρρύθμισης και Ηλεκτρονικής Διακυβέρνησης από τον Ιούνιο του 2012 έως και τον Ιούνιο του 2013. Την περίοδο 2005-2006 διετέλεσε Γενικός Γραμματέας Εμπορίου στο Υπουργείο Ανάπτυξης. Επανεξελέγη στις εκλογές του Ιουλίου του 2019. 

Ήταν παντρεμένος με τη δικηγόρο Σέβη Αμανατίδου και πατέρας τριών παιδιών, του Γιώργου, του Σήφη, και της Δάφνης. 

Απεβίωσε στις 8 Φεβρουαρίου 2023 σε ηλικία 56 ετών από καρκίνο.

Παραπομπές
----------

1. ↑  www.powergame.gr/politiki/389013/pethane-o-vouleftis-tis-nd-manousos-voloudakis/.
2. ↑  «Βιογραφικό». *Μανούσος Γ. Βολουδάκης*. Ανακτήθηκε στις 29 Σεπτεμβρίου 2019.
3. ↑  «Μανούσος - Κωνσταντίνος Γεωργίου Βολουδάκης». *Βουλή των Ελλήνων - Βιογραφικά Στοιχεία*.
4. ↑  Newsroom (8 Φεβρουαρίου 2023). «Πέθανε ο βουλευτής της ΝΔ Μανούσος Βολουδάκης». *PowerGame*. Ανακτήθηκε στις 8 Φεβρουαρίου 2023.
5. ↑  «Μανούσος Βολουδάκης: Η Κρήτη τον αποχαιρέτησε – Συγκίνηση στην κηδεία του». *News 24/7*. 11 Φεβρουαρίου 2023. Ανακτήθηκε στις 8 Μαρτίου 2024.

Εξωτερικοί σύνδεσμοι
--------------------

* Προσωπική ιστοσελίδα
Η **Τζεράβιτσα**, με υψόμετρο 2.656 μέτρα πάνω από την επιφάνεια της θάλασσας, είναι η δεύτερη υψηλότερη κορυφή στη Σερβία (μετά τη Βέλικα Ρούντοκα στο Όρος Σκάρδος) και η δεύτερη υψηλότερη κορυφή σε ολόκληρο τον ορεινό όγκο Προκλέτιγιε, μετά την κορυφή Γεζέρτσα (2.694 μέτρα πάνω από την επιφάνεια της θάλασσας). Η κορυφή αυτή βρίσκεται στη νότια Σερβία, στην αμφισβητούμενη περιοχή του Κοσσυφοπεδίου, πάνω από το μεσαιωνικό Μοναστήρι του Βίσοκι Ντέτσανι. Σε άμεση γειτνίαση με την κορυφή, υπάρχουν πολυάριθμες παγετωνικές λίμνες, εκ των οποίων η μεγαλύτερη είναι η Τζεράβιτσα, η οποία βρίσκεται κάτω από την κορυφή και από αυτήν ρέει ο ποταμός Έρενικ.

Παραπομπές
----------

1. 1 2  «Kosovo | History, Map, Flag, Population, Languages, & Capital | Britannica». *www.britannica.com* (στα Αγγλικά). 22 Νοεμβρίου 2023. Ανακτήθηκε στις 25 Νοεμβρίου 2023.
Το **Ντούρμιτορ** (μαυροβουνιακά: Дурмитор) είναι ορεινός όγκος στο βορειοδυτικό Μαυροβούνιο. Αποτελεί τμήμα των Δειναρικών Άλπεων. Η υψηλότερη κορυφή του, το Μπόμποτοβ Κουκ, φτάνει τα 2.523 μέτρα.

Ο ορεινός όγκος περιορίζεται από το Φαράγγι του Τάρα (το βαθύτερο στην Ευρώπη) στα βόρεια, το Φαράγγι του Πίβα στα δυτικά και από το Φαράγγι του Κομαρίντσα στα νότια. Στα ανατολικά, το Ντούρμιτορ ανοίγει σε ένα οροπέδιο ύψους 1.500 μέτρων, ονόματι *Οροπέδιο των Λιμνών*. Το όρος Σινιάβινα βρίσκεται στα ανατολικά του Οροπεδίου των Λιμνών. Το Ντούρμιτορ βρίσκεται στο μεγαλύτερο μέρος του στον δήμο Ζάμπλιακ.

Ο ορεινός όγκος δίνει το όνομά του στον εθνικό δρυμό που τον αποτελεί. Ο Εθνικός Δρυμός Ντούρμιτορ ιδρύθηκε το 1952 και χαρακτηρίστηκε Μνημείο Παγκόσμιας Κληρονομιάς το 1980.

Συλλογή
-------

* 
* 
* 
* 
* 
* 
*

Παραπομπές
----------

1. ↑  «Durmitor National Park». *whc.unesco.org*. Ανακτήθηκε στις 27 Οκτωβρίου 2017.
😮‍💨💘🔞👀🥳❤️‍🔥😅🔥💎💍🤔😎💔🐍😮🥩❌➡️🚀🫀🔜🦈🔝🤩🗣️👌🏻💪🏻4️⃣🙏🏻❤️😍😭☠️😂🕊️👑

🚀🚀👑👑🥩🥩🔜🔜🔝🔝➡️➡️😮‍💨😮‍💨

  

  

  

  

  

**Πουτάνα** (ισπ. Volcán Putana, επίσης γνωστό και ως Jorqencal ή Machuca) ονομάζεται ένα στρωματοηφαίστειο στα σύνορα μεταξύ της Βολιβίας και της Χιλής. Βρίσκεται αμέσως βόρεια βορειοανατολικά του Σέρρο Κολοράντο, περίπου 6 χλμ. βόρεια του Βολκάν Εσκαλάντε, το βορειότερο μέλος της οροσειράς Σαϊρεκάμπουρ και 14 χλμ. νότια της οροσειράς Σέρρος ντε Τοκορπούρι. Έντονη φουμαρολική δραστηριότητα εμφανίζεται στην κορυφή του, και σολφατάρα μπορεί να παρατηρηθεί στον κύριο κρατήρα.

Σολφατάρα (το κίτρινο) και φουμαρόλες στην κορυφή του ηφαιστείου Πουτάνα

Παραπομπές
----------

* González-Ferrán, Oscar (1995). *Volcanes de Chile*. Santiago, Chile: Instituto Geográfico Militar. σελ. 640 pp. ISBN 956-202-054-1. (Ισπανικά)

Εξωτερικοί σύνδεσμοι
--------------------

* SI Google Earth Placemarks - Smithsonian Institution Global Volcanism Program: Download placemarks with SI Holocene volcano-data.
Η **Νέδα** ήταν νύμφη της Αρκαδίας, κόρη του Ωκεανού. Η Νέδα μαζί και με άλλες νύμφες (την Θεισόα και την Αγνώ) φέρεται ότι ανέθρεψαν τον Δία, όταν τον παρέλαβαν από τη Ρέα. Σύμφωνα με το μύθο, επειδή εκείνη την εποχή η Αρκαδία ήταν άνυδρη και η Ρέα δεν έβρισκε νερό, χτύπησε με ένα ραβδί τη γη και έτσι δημιουργήθηκε το ποτάμι που ονομάστηκε Νέδα το οποίο όπως αναφέρει ο Παυσανίας από την αρχαιότητα όριζε τα σύνορα της Ηλείας από την Μεσσηνία.

Παραπομπές
----------

1. ↑  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 92, τομ. 24.
2. ↑  Παυσανία, Ελλάδος περιήγησις/Μεσσηνιακά *εἰσὶ δὲ αἱ πηγαὶ τῆς Νέδας ἐν ὄρει τῷ Λυκαίῳ: προελθὼν δὲ ὁ ποταμὸς διὰ τῆς Ἀρκάδων καὶ ἐπιστρέψας αὖθις ἐς τὴν Μεσσηνίαν ὁρίζει τὰ ἐπὶ θαλάσσῃ Μεσσηνίοις καὶ Ἠλείοις τὴν γῆν*
Η **Αγγελική Σπανού** (Αθήνα, 1971) είναι Ελληνίδα δημοσιογράφος και συγγραφέας.

Γεννήθηκε στην Αθήνα, όπου και πέρασε τα παιδικά και τα εφηβικά της χρόνια.

Έχει σπουδάσει ελληνική φιλολογία στη Φιλοσοφική σχολή και νομικά στη Νομική σχολή στο Πανεπιστήμιο Αθηνών. 

Από το έτος 1993 εργάζεται ως δημοσιογράφος και αρθρογραφεί συχνά σε μέσα ενημέρωσης όπως Η Καθημερινή, η Athens Voice, «TV Χωρίς Σύνορα» και άλλα, ενώ εμφανίζεται συχνά σε τηλεοράσεις και ραδιόφωνα (ΕΡΤ, ΣΚΑΙ, Action24).

Τον Απρίλιο 2019 κυκλοφόρησε από τις εκδόσεις Πόλις το βιβλίο της «Απαρατήρητοι-ιστορίες ανθρώπων που δεν τους έχεις προσέξει». Τον Δεκέμβριο του 2019 κυκλοφόρησε το βιβλίο της, «Ματιέ». To 2021 ανέβηκε η θεατρική παράσταση "Οι εργαζόμενοι χωρίς όνομα" η οποία είναι βασισμένη στο βιβλίο της «Απαρατήρητοι».

Εργογραφία
----------

Έχει γράψει τα ακόλουθα βιβλία: 

* *Η Καλύτερή Μου Φίλη* (2022), εκδόσεις Τόπος
* *Τη λένε Μαντώ* (2021), Μεταμεσονύκτιες εκδόσεις
* *Dyspnea* (2020), Μεταμεσονύκτιες εκδόσεις
* *Ματιέ* (2019), Μεταμεσονύκτιες εκδόσεις
* *Απαρατήρητοι* (2019), εκδόσεις Πόλις

Παραπομπές
----------

1. ↑  «Αγγελική Σπανού». *Athens Voice*. 2 Απριλίου 2020. Ανακτήθηκε στις 7 Δεκεμβρίου 2021.
2. ↑  «500 λέξεις με την Αγγελική Σπανού». *Η ΚΑΘΗΜΕΡΙΝΗ*. 13 Ιουλίου 2020. Ανακτήθηκε στις 7 Δεκεμβρίου 2021.
3. ↑  «ΠΡΟΣΩΠΟ – Βιβλιοnet». *Βιβλιοnet – The Greek Books in Print*. Ανακτήθηκε στις 7 Δεκεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 325850
* **BiblioNet**: **107389**

 |

 |
Η χρήση της **κάνναβης στην Ελλάδα** είναι παράνομη για ψυχαγωγικούς σκοπούς. Η παραγωγή και κυκλοφορία ιατρικής κάνναβης είναι νόμιμη στην Ελλάδα, από το 2018, σύμφωνα με το Νόμο 4523, όμως η αξία των σκευασμάτων δεν καλύπτεται από τους φορείς κοινωνικής ασφάλισης.. Επίσης, οι προμηθευτές βιομηχανικής κάνναβης νομιμοποιούνται να καλλιεργούν ποικιλίες με ποσοστό συγκέντρωσης τετραϋδροκανναβινόλης (THC) κάτω του 0,2%.

Ιστορία
-------

Το 1890, η Ελλάδα ψήφισε νόμο που έκανε την καλλιέργεια και χρήση χασίς παράνομη, αλλά οι νόμοι ήταν σε μεγάλο βαθμό αναποτελεσματικοί. Η χρήση της κάνναβης αυξήθηκε μετά τον Α΄ Παγκόσμιο Πόλεμο, καθώς οι Έλληνες στρατιώτες και πρόσφυγες από τη Μικρασία έφτασαν στην ηπειρωτική Ελλάδα. Μαζί τους έφεραν και τη συνήθεια τους να καταναλώνουν κάνναβη. Αυτή η έξαρση ξεθώριασε μετά τον Β΄ Παγκόσμιο Πόλεμο, λόγω των απωλειών επί της γερμανικής κατοχής.

Ιατρική κάνναβη
---------------

Τον Ιούλιο του 2016 η κυβέρνηση του Αλέξη Τσίπρα σχημάτισε ομάδα εργασίας για να εκτιμήσει τις δυνατότητες που παρείχε η χρήση της ιατρικής κάνναβης. Η έκθεση εκδόθηκε τον Οκτώβριο.

Τον Ιούνιο του 2017 ο πρωθυπουργός, Αλέξης Τσίπρας, ανακοίνωσε ότι εκδόθηκε Κοινή Υπουργική Απόφαση σχετικά με τη νομιμότητα της ιατρικής κάνναβης. Η απόφαση δημοσιεύτηκε στην Εφημερίδα της Κυβερνήσεως, αναφέροντας ότι η ιατρική χρήση της κάνναβης είναι νόμιμη για τους ασθενείς με ιατρική συνταγή. Σε δηλώσεις του, ο Αλέξης Τσίπρας δήλωσε: «Από τώρα και στο εξής, η χώρα γυρίζει σελίδα, η Ελλάδα περιλαμβάνεται στις χώρες όπου η παράδοση της ιατρικής κάνναβης σε ασθενείς που τη χρειάζονται είναι νόμιμη.

Το Μάρτιο του 2018, το ελληνικό Κοινοβούλιο ενέκρινε νόμο που επιτρέπει την καλλιέργεια και παραγωγή της ιατρικής κάνναβης στην Ελλάδα.

Δείτε επίσης
------------

* Κανναβουργείο Έδεσσας

Παραπομπές
----------

1. ↑  «Νόμος 4523/7-3-2018» (PDF). Εφημερίδα της Κυβέρνησης. Ανακτήθηκε στις 26 Φεβρουαρίου 2014.
2. ↑  «Οδηγίες Συνταγογράφησης Για Ιατρούς». Ελληνική Ιατρική Εταιρεία για τα Κανναβινοειδή. Ανακτήθηκε στις 26 Φεβρουαρίου 2014.
3. ↑  «Νόμιμη η φαρμακευτική κάνναβη στην Ελλάδα – Δημοσιεύθηκε η υπουργική απόφαση». *tvxs.gr*. 30 Ιουνίου 2017.
4. ↑  E.L. Abel (29 Ιουνίου 2013). *Marihuana: The First Twelve Thousand Years*. Springer Science & Business Media. σελίδες 135–. ISBN 978-1-4899-2189-5.
5. ↑  Mary Harris (21 Ιουλίου 2016). «Cannabis for Medical Use to be Legalized in Greece». GreekReporter.com. Ανακτήθηκε στις 5 Δεκεμβρίου 2016.
6. ↑  Revesz, Rachael (July 3, 2017). «Greece legalises marijuana for medical purposes». *The Independent*.. Ανακτήθηκε στις November 19, 2017.
7. ↑
Για άλλη Κομητεία των ΗΠΑ με την ίδια ονομασία, δείτε: Κομητεία Κουκ.  
Συντεταγμένες: 41°48′0″N 87°43′0″W﻿ / ﻿41.80000°N 87.71667°W﻿ / 41.80000; -87.71667

Η **Κομητεία Κουκ** (αγγλ.: *Cook County, Illinois*), είναι κομητεία των ΗΠΑ, στην πολιτεία Ιλινόι. Αποτελεί την πολυπληθέστερη κομητεία στην πολιτεία, καθώς και την δεύτερη μεγαλύτερη σε πληθυσμό στις Ηνωμένες Πολιτείες.

Ο πληθυσμός της κομητείας Κουκ, σύμφωνα με εκτιμήσεις για το 2021, ανέρχεται σε 5.150.233 κατοίκους, κατέχοντας το 40% των κατοίκων όλης της πολιτείας. Έδρα και μεγαλύτερη πόλη της κομητείας, είναι το Σικάγο (μεγαλύτερη πόλη της πολιτείας και τρίτη μεγαλύτερη πόλη των ΗΠΑ).

Η έκταση της κομητείας Κουκ, ανέρχεται σε 4.230 τετραγωγικά χιλιόμετρα (km2). Η κομητεία, βρίσκεται παραλίμνια της λίμνης Μίσιγκαν, βορειοανατολικά της πολιτείας του Ιλινόι. 

Η κομητεία Κουκ, εκτός από το Σικάγο και το Έβανστον, περιέχει και 29 πόλεις (*townships*).

Ιστορία
-------

Η κομητεία Κουκ δημιουργήθηκε το 1831, γινόμενη η 54η κομητεία στο Ιλινόι. Το όνομά της προήλθε από τον πολιτικό και πρώτο Γενικό Εισαγγελέα του Ιλινοί, Ντάνιελ Κουκ. Στην πρώτη απογραφή που προσμετρήθηκε η κομητεία -το 1840- μετρούσε περίπου 10.000 κατοικούς, φτάνοντας, σήμερα, στους 5,1 εκατομμύρια

Παραπομπές
----------

1. ↑  public.tableau.com/shared/HBWNG9SF5. Ανακτήθηκε στις 21  Αυγούστου 2021.
2. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
3. ↑  «Cook County Government, Illinois | CookCountyIL.gov». *www.cookcountyil.gov*. Ανακτήθηκε στις 16 Μαΐου 2021.
4. ↑  «Cook County, Illinois» (στα αγγλικά). *Wikipedia*. 2021-05-13. .

Εξωτερικοί σύνδεσμοι
--------------------

* Πολυμέσα σχετικά με το θέμα  Cook County, Illinois στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151257350
* LCCN: n79060249
* ISNI: 0000 0004 0446 1410
* GND: 10199952-5
* SUDOC: 031598609
* BNF: cb122782283 (data)

 |

 |
Άτομο που ντρέπεται
Η **ντροπή**, **όνειδος**, είναι δυσάρεστο συναίσθημα που συνήθως σχετίζεται με την ηττοπάθεια και συναισθήματα στενοχώριας και αδυναμίας.

Η ντροπή είναι ένα διακριτικό, βασικό συναίσθημα, που περιγράφεται ως ηθικό ή κοινωνικό συναίσθημα που ωθεί τους ανθρώπους να κρύψουν ή να αρνηθούν τις κακές τους πράξεις. Η ντροπή μπορεί επίσης να οριστεί ως ένα δυσάρεστο αυτοσυνείδητο συναίσθημα που περιλαμβάνει την αρνητική αξιολόγηση του εαυτού.  Ορισμένες κλίμακες μετρούν την ντροπή για την αξιολόγηση των συναισθηματικών καταστάσεων, ενώ άλλες κλίμακες ντροπής χρησιμοποιούνται για την αξιολόγηση συναισθηματικών χαρακτηριστικών. Συμπεριφορές που είναι κοινώς αντιλαμβανόμενες ότι λειτουργούν για να «αποκαλύπτουν» ή να «εκθέτουν», κοινώς «ξεμπροστιάζουν», έχουν ως αποτέλεσμα την εκδήλωση ντροπής. Η ντροπή λειτουργεί επίσης ως ανασταλτικός παράγοντας για αλαζονικές και ασεβείς πράξεις.

Παραπομπές
----------

1. ↑  Shein, L. (2018). "The Evolution of Shame and Guilt". PLoSONE, τόμ. 13(7), 1–11.
2. ↑  Parsa, S. (2018). "Psychological Construction of Shame in Disordered Eating". *New Psychology Bulletin*, 15(1), 11–19.
3. ↑  Schalkwijk, F. Stams, G. J. Dekker, J. & Elison, J. (2016). "Measuring Shame Regulations: Validation of the Compass of Shame Scale", *Social Behavior and Personality*, 44(11), 1775–91.
Ο **Μαξιμιλιανός-Φίλιππος-Ιερώνυμος**, γερμ. Maximilian-Phipill-Hieronymus (30 Σεπτεμβρίου 1638 - 20 Μαρτίου 1705) από τον Οίκο του Βίττελσμπαχ ήταν δούκας της Βαυαρίας-Λόιχτενμπεργκ (1650-1705) και επίτροπος κατά την ανηλικιότητα του ανιψιού του Μαξιμιλιανού Β΄.

Βιογραφία
---------

Γεννήθηκε στο Μόναχο και ήταν ο δευτερότοκος γιος του Μαξιμιλιανού Α΄ εκλέκτορα της Βαυαρίας και της Μαρίας-Άννας των Αψβούργων, κόρης του Φερδινάνδου Β΄ της Γερμανίας.

Το 1650 ο Μαξιμιλιανός Α΄ αντάλλαξε το λαντγκραβάτο του Λόιχτενμπεργκ του αδελφού του Αλβέρτου με την κομητεία του Χάαγκ που κατείχε. Έδωσε το Λόιχτενμπεργκ στον Μαξιμιλιανό-Φίλιππο-Ιερώνυμο μαζί με την κυριότητα του Σβάμπεγγ. Ο Μαξιμιλιανός-Φίλιππος-Ιερώνυμος επίσης απέκτησε τις κυριότητες του Άνγκελμπεργκ και του Ματσίς από τους Φούγκερ.

Απεβίωσε το 1705 στο Τούρκχαϊμ και το Λόιχτενμπεργκ αποδόθηκε στον ανιψιό του Μαξιμιλιανό Β΄, που το ενσωμάτωσε στο εκλεκτοράτο της Βαυαρίας.

Οικογένεια
----------

Νυμφεύτηκε το 1668 την Μαυρικία-Φεβρωνία ντε Λα Τουρ ντ' Ωβέρν, κόρη του Φρειδερίκου-Μαυρικίου δούκα του Μπουγιόν· δεν απέκτησε απογόνους.

Παραπομπές
----------

1. 1 2 3  (Ολλανδικά) *RKDartists*. rkd.nl/explore/artists/485788. Ανακτήθηκε στις 3  Μαΐου 2018.
2. ↑  *Τσεχική Εθνική Βάση Δεδομένων Καθιερωμένων Όρων*. ntk20231172397. Ανακτήθηκε στις 9  Φεβρουαρίου 2023.
3. ↑  *Τσεχική Εθνική Βάση Δεδομένων Καθιερωμένων Όρων*. ntk20231172397. Ανακτήθηκε στις 11  Ιανουαρίου 2023.
4. 1 2 3  Huberty, Michel· Giraud, Alain· Magdelaine, F. and B. (1985). *L'Allemagne Dynastique, Tome IV -- Wittelsbach*. France: Laballery. σελίδες 88, 127. ISBN 2-901138-04-7.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 42633949
* GND: 118782711
* NKC: ntk20231172397
* RKD: 485788

 |

 |
Το **Κολλέγιο Ντάρτμουθ** (αγγλικά: **Dartmouth College**) είναι ιδιωτικό ερευνητικό πανεπιστήμιο στο Νιου Χάμσαϊρ και συγκεκριμένα στο Χάνοβερ. Είναι ένα από τα οκτώ πανεπιστήμια της Άιβι Λιγκ, τα οποία θεωρούνται τα καλύτερα στις Ηνωμένες Πολιτείες. Έχοντας ιδρυθεί το 1769, το Ντάρτμουθ είναι το ένατο παλιότερο πανεπιστήμιο στις ΗΠΑ και ένα από τα εννέα "αποικιακά κολέγια", τα οποία ιδρύθηκαν πριν από την Αμερικανική Επανάσταση. Αν και το Ντάρτμουθ ιδρύθηκε για την εκπαίδευση ιθαγενών πληθυσμών της Αμερικής στην Χριστιανική θεολογία και στις ελευθερίες τέχνες, οι φοιτητές του πανεπιστημίου ήταν κυρίως Αμερικανοί Προτεστάντες και Μεθοδιστές. Κατά την διάρκεια του 20ου αιώνα, το πανεπιστήμιο σταδιακά πέρασε από την σχετική αφάνεια στην παγκόσμια φήμη. 

Το Ντάρτμουθ αποτελείται από πέντε σχολές και είναι το μικρότερο πανεπιστήμιο της Άιβι Λιγκ.

Προσωπικότητες που συνδέονται με το Ντάρτμουθ
---------------------------------------------

Τρεις απόφοιτοι του Ντάρτμουθ έχουν κερδίσει Βραβεία Νόμπελ: ο Όουεν Τσάμπερλεϊν, ο Κ. Μπάρι Σάρπλες και ο Τζορτζ Σνελ. 

Άλλοι σημαντικοί απόφοιτοι είναι οι:

* Νέλσον Ροκφέλερ
* Ρόμπερτ Φροστ
* Κίρστεν Γκίλιμπραντ
* Ρόμπερτ Ράιχ
* Σόντα Ράιμς
* Ντέιβιντ Μπένιοφ
* Φρεντ Ρότζερς
* Ντέιβιντ Χάρμπορ
* Μέριλ Στριπ
* Αίσα Τάιλερ
* Τζόζεφ Κάμπελ
* Τζέιμς Φόρεσταλ

Παραπομπές
----------

1. ↑  «Dartmouth College». *Encyclopedia Britannica*.
2. ↑  «Dartmouth Offers Admission to 'Multidimensional' Class of 2025». *Dartmouth News*. Ανακτήθηκε στις 7 Απριλίου 2021.
3. ↑  «Dartmouth at a glance». Αρχειοθετήθηκε από το πρωτότυπο στις 18 Σεπτεμβρίου 2007. Ανακτήθηκε στις 1 Μαΐου 2021. CS1 maint: Unfit url (link)

Εξωτερικοί σύνδεσμοι
--------------------

* Πολυμέσα σχετικά με το θέμα  Dartmouth College στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133612333
* LCCN: n79078132
* ISNI: 0000 0001 2179 2404
* GND: 1024878-X
* SUDOC: 026583267
* BNF: cb118803125 (data)
* BIBSYS: 90136300
* ULAN: 500329579
* NLA: 35033428
* NKC: ko2011407500
* CiNii: DA03491317

 |

 |
Το **Yeşil Sol Parti** (Πράσινο Αριστερό Κόμμα) ή **YSP** είναι πολιτικό κόμμα στην Τουρκία που ιδρύθηκε στις 25 Νοεμβρίου 2012. Το σύμβολό του αποτελείται από ένα δέντρο με μωβ κορμό που σχηματίζει μια ανθρώπινη φιγούρα, την κόμη που αποτελείται από μεμονωμένα πράσινα φύλλα και τον κίτρινο ήλιο που σχηματίζει το κεφάλι της ανθρώπινης φιγούρας στο κέντρο της κόμης.

Ιστορία
-------

Το YSP, που παλαιότερα ονομαζόταν *Yeşiller ve Sol Gelecek Partisi* (Κόμμα Πράσινου και Αριστερού Μέλλοντος), ιδρύθηκε από τη συγχώνευση του Eşitlik ve Demokrasi Partisi (Κόμμα Ισότητας και Δημοκρατίας) και του Yeşiller Partisi (Πράσινο Κόμμα). Αυτοπροσδιορίζεται ως πράσινο κόμμα με αριστερές-φιλελεύθερες ιδέες.

Το 2014, το κόμμα υποστήριξε τον Σελαχατίν Ντεμιρτάς ως υποψήφιο πρόεδρο στις τουρκικές προεδρικές εκλογές του 2014. Υποστήριξαν επίσης το HDP στις βουλευτικές εκλογές του Ιουνίου 2015.

Στο Δεύτερο Τακτικό Συνέδριο του κόμματος στις 2 Απριλίου 2016, το κόμμα άλλαξε το όνομά του σε *Yeşil Sol Partisi (YSP)*. Το σημερινό λογότυπο του κόμματος οφείλεται στην απόφαση που ελήφθη στο Δεύτερο Έκτακτο Συνέδριο στις 16 Οκτωβρίου 2022 Ο Ντεμιρτάς πρότεινε αργότερα ότι σε περίπτωση πιθανής απαγόρευσης του HDP, όλοι οι υποψήφιοι της κοινοβουλευτικής ομάδας του HDP θα κατέβαιναν στο όνομα του YSP στις βουλευτικές εκλογές του 2023.

Με την απόφαση της 24ης Μαρτίου 2023, το HDP, το Emekçi Hareket Partisi (Κόμμα Εργατικού Κινήματος) και το Toplumsal Özgürlük Partisi (Κόμμα Κοινωνικής Ελευθερίας) αποφάσισαν να κατέλθουν στις προεδρικές και βουλευτικές εκλογές ενωμένοι στις λίστες του YSP, προκειμένου να ενισχύσουν τη συμμαχία Millet İttifakı (Συμμαχία του Έθνους) του ηγέτη της αντιπολίτευσης Κεμάλ Κιλιτσντάρογλου. Ως εκ τούτου, το YSP αντιμετωπίζεται ως κόμμα-κλειδί για τις προεδρικές εκλογές του 2023.

Παραπομπές
----------

1. ↑  «Tüzük». *Yeşil Sol Parti* (στα Τουρκικά). Ανακτήθηκε στις 2 Απριλίου 2023.
2. ↑  «Barışa ve Umuda Şans Ver! - Basın Açıklamaları :: Yeşiller ve Sol Gelecek Partisi». *web.archive.org*. 15 Ιουλίου 2015. Αρχειοθετήθηκε από το πρωτότυπο στις 15 Ιουλίου 2015. Ανακτήθηκε στις 2 Απριλίου 2023.
3. ↑  Şen, Dilek (18 Οκτωβρίου 2022). «Yeşil Sol Parti'nin logosu değişti | Parti Eş Sözcüsü İbrahim Akın: "Kapatılırsa, HDP seçeneksiz değil"». *Medyascope* (στα Τουρκικά). Ανακτήθηκε στις 2 Απριλίου 2023.
4. ↑  «Yeşil Sol Parti, HDP'nin parti üzerinden seçime girme ihtimaline nasıl bakıyor?». *BBC News Türkçe* (στα Τουρκικά). 14 Μαρτίου 2023. Ανακτήθηκε στις 2 Απριλίου 2023.
5. ↑  «Auch Plan-B von HDP unter Druck - Razzien gegen Mitglieder von Grüne Links Partei». *www.fr.de* (στα Γερμανικά). Ανακτήθηκε στις 2 Απριλίου 2023.
6. ↑  Duvar, Gazete (24 Μαρτίου 2023). «Emek ve Özgürlük İttifakı'nda tam uzlaşı sağlandı».  (στα Τουρκικά). Ανακτήθηκε στις 2 Απριλίου 2023.  Εξωτερικός σύνδεσμος στο `|website=` (βοήθεια)
7. ↑  Wimmer, Christopher. «Düstere Aussichten für Erdoğan (nd-aktuell.de)». *nd-aktuell.de* (στα Γερμανικά). Ανακτήθηκε στις 2 Απριλίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Green Left Party στο Wikimedia Commons
Η **Μαρία Ιωσηφίνα** (ισπαν. *Maria Josefa di Borbone*, 6 Ιουλίου 1744 - 8 Δεκεμβρίου 1801) από τον Οίκο των Βουρβόνων-Ισπανίας ήταν πριγκίπισσα της Νάπολης-Σικελίας, μετά πριγκίπισσα (infanta) της Ισπανίας. Έζησε στην Αυλή του πατέρα της και μετά του αδελφού της, Καρόλου Δ΄ της Ισπανίας.

Βιογραφία
---------

Η *Μαρία Ιωσηφίνα Καρμέλα* ήταν το τέταρτο παιδί και η τέταρτη κόρη του Καρόλου Γ΄ της Ισπανίας και της Μαρίας Αμαλίας, κόρης του Φρειδερίκου Αυγούστου Β΄ της Σαξονίας (*Αυγούστου Γ΄ της Πολωνίας*).

Γεννήθηκε στη Γκαέτα της Νάπολης και έλαβε το όνομα της εκ μητρός μάμμης της, Μαρίας Ιωσηφίνας της Αυστρίας. Έζησε στην Αυλή του πατέρα της, που από το 1738 ήταν βασιλιάς της Νάπολης και -σε προσωπική ένωση- βασιλιάς της Σικελίας. Οι γονείς της παντρεύτηκαν το 1738. Αντί γι' αυτήν, επελέγη η επόμενη αδελφή της, Μαρία Λουίζα, ως σύζυγος του Λεοπόλδου Β΄ της Αγίας Ρωμαϊκής Αυτοκρατορίας. 

Ως πριγκίπισσα της Ισπανίας είχε την προσφώνηση *Βασιλική Υψηλότης*. Οι γονείς της ήταν αφοσιωμένοι ως σύζυγοι. Όταν έφθασαν στην Ισπανία, σχεδόν ένα έτος μετά η μητέρα της απεβίωσε (1760). Ο πατέρας της απεβίωσε το 1788. Έπειτα, η Μαρία Ιωσηφίνα έζησε στην Αυλή, όπου δέσποζε η Μαρία Λουίζα της Πάρμας, σύζυγος του αδελφού της, Καρόλου Δ΄, με την οποία δεν τα πήγαινε καλά. Όταν το 1768 απεβίωσε η Μαρία Λετσύνσκα, σύζυγος του Λουδοβίκου ΙΕ΄ της Γαλλίας, η 24ετής Μαρία Ιωσηφίνα ήταν υποψήφια νύφη, αλλά ο 58χρονος Λουδοβίκος ΙΕ΄ απέρριψε την ιδέα λόγω μεγάλης διαφοράς στην ηλικία. 

Έμεινε άγαμη και έπειτα από το τέλος του πατέρα της συνέχισε να ζει στο βασιλικό ανάκτορο με τον αδελφό της Κάρολο Δ΄. Υποστήριξε τις Καρμελίτισσες μοναχές και κανόνισε να ταφεί στη μονή τους της Αγίας Θηρεσίας.

Απεβίωσε σε ηλικία 57 ετών στο Βασιλικό Ανάκτορο της Μαδρίτης. Το 1808 ο αδελφός της εκτοπίστηκε και εξορίστηκε. Τον διαδέχθηκε ο γιος του Φερδινάνδος Ζ΄, τον οποίο σύντομα ανέτρεψε ο Ναπολέων Βοναπάρτης. Το 1877 η σορός της μεταφέρθηκε στο Εσκοριάλ.

Πηγές
-----

* Mississippi Commission For international Cultural Exchange. The Majesty of Spain: Royal Collections from The Museo del Prado & The Patrimonio Nacional. Mississippi Commission For international Cultural Exchange Inc, 2001.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p10578.htm#i105774. Ανακτήθηκε στις 9  Οκτωβρίου 2017.
2. 1 2  «Diccionario biográfico español» (Ισπανικά) Real Academia de la Historia. 2011. 26655/maria-josefa-carmela-de-borbon-y-sajonia. Ανακτήθηκε στις 9  Οκτωβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 173555174
* ISNI: 0000 0001 2363 1313
* GND: 1013629094
* BNE: XX1517615

 |

 |
Η **Singapore Airlines** είναι ο εθνικός αερομεταφορέας της Σιγκαπούρης και μία από τις λίγες αεροπορικές εταιρίες 5 αστέρων.Η βάση της εταιρίας είναι το διεθνές αεροδρόμιο Changi της Σιγκαπούρης. Η Singapore Airlines έχει μια ισχυρή παρουσία στη Νοτιοανατολική Ασία, την Ανατολική Ασία, τη Νότια Ασία, και της λεγόμενης "Kangaroo Route" (δηλαδή της πτήσης μεταξύ των χωρών της Αυστραλίας και του Ηνωμένου Βασιλείου, μέσω του ανατολικού ημισφαίριου). 

Airbus A380 της Singapore Airlines
Η Singapore Airlines εκτελεί πτήσεις πάνω από τον Ειρηνικό ωκεανό, μεταξύ των οποίων τις δύο μεγαλύτερες χωρίς στάση εμπορικές πτήσεις από τη Σιγκαπούρη προς Νέα Υόρκη και πρoς Λος Άντζελες με το Airbus A340-500. Η Singapore Airlines έγινε ο πρώτος πελάτης του Airbus A380, που είναι σήμερα το μεγαλύτερο επιβατηγό αεροσκάφος στον κόσμο.
Είναι μεταξύ των κορυφαίων 15 μεταφορέων σε όλο τον κόσμο από την άποψη της χιλιομετρικής απόστασης των επιβaτών της, και η 10η στον κόσμο για το που επιβατών διεθνών. Συγκεκριμένα, το 2012 μετέφερε 18 εκατομμύρια επιβάτες.

Στις 15 Δεκεμβρίου 2010, ανακοινώθηκε από τη Διεθνή Ένωση Αεροπορικών Μεταφορών ότι η Singapore Airlines είναι η δεύτερη μεγαλύτερη αεροπορική εταιρεία στον κόσμο με βάση την κεφαλαιοποίηση, με αξία 14 δισεκατομμύρια δολάρια. Εξ ολοκλήρου θυγατρική της εταιρίας είναι η SilkAir που διαχειρίζεται τις περιφερειακές πτήσεις σε δευτερεύουσες πόλεις με μικρότερες απαιτήσεις χωρητικότητας.

Στόλος
------

Ο στόλος της Singapore Airlines αποτελείται μόνο από αεροσκάφη ευρείας ατράκτου και από τις εξής "οικογένειες" αεροσκαφών: Airbus A330, Airbus A340, Airbus A380 και Boeing 777. Παλιότερα η εταιρία χρησιμοποιούσε και Boeing 747, τα οποία όμως βγήκαν από το στόλο, με το τελευταίο να εκτελεί την τελευταία του πτήση στο δρομολόγιο Σιγκαπούρη-Χονγκ Κονγκ στις 6 Απριλίου του 2012.
Πιο συγκεκριμένα, ο στόλος της Singapore Airlines περιλαμβάνει τα εξής αεροσκάφη:

* 24 Airbus A330-300 (10 σε παραγγελία)
* 19 Airbus A380-800 (5 σε παραγγελία)
* 13 Boeing 777-200
* 13 Boeing 777-200ER
* 7 Boeing 777-300
* 21 Boeing 777-300ER
* (30 Boeing 787-100 σε παραγγελία)
* (70 Airbus A350-900 σε παραγγελία)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Singapore Airlines** |

* Η ιστοσελίδα της Singapore Airlines

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138436676
* LCCN: n85079136
* GND: 1229123-7

 |

 |
Οι **πιγκουίνοι** (τάξη **Σφηνισκόμορφα**, οικογένεια **Σφηνισκίδες**) είναι ομάδα θαλάσσιων πτηνών που δεν μπορούν να πετάξουν. Ζουν σχεδόν αποκλειστικά στο Νότιο Ημισφαίριο, με μόνο ένα είδος, τον Πιγκουίνο των Γκαλαπάγκος (*Spheniscus mediculus - Σφηνίσκος ο άθλιος*), που ζει βόρεια του Ισημερινού.

Ο αριθμός των ειδών των πιγκουίνων έχει αποτελέσει θέμα διαφωνίας. Ανάλογα με τις εκτιμήσεις, ο αριθμός των καταγεγραμμένων ειδών κυμαίνεται από 6 έως 19. Αν και όλα τα είδη πιγκουίνων κατάγονται από το Νότιο Ημισφαίριο, δεν ζουν μόνο σε παγωμένες περιοχές όπως η Ανταρκτική, αντίθετα με τη διαδεδομένη πεποίθηση. Στην πραγματικότητα μόνο μερικά είδη πιγκουίνων ζουν σε τόσο νότια γεωγραφικά πλάτη. Τρία είδη ζουν στους τροπικούς, ένα ζει στα Νησιά Γκαλαπάγκος και καμιά φορά θα ανέβει και βόρεια του Ισημερινού προκειμένου να βρει τροφή.

Το μεγαλύτερο είδος είναι η Αλεξάνδρα πιγκουινού (*Aptenodytes forsteri* - *Απτηνοδύτης του Φόρστερ*): τα ενήλικα πουλιά έχουν μέσο ύψος 1,1 μέτρα και ζυγίζουν 35 κιλά ή και περισσότερο. Το μικρότερο είδος είναι ο Μικρός Μπλε Πιγκουίνος που έχει ύψος μόλις 40 εκατοστά και ζυγίζει 1 κιλό. Οι μεγαλύτεροι πιγκουίνοι διατηρούν τη θερμότητά του σώματός τους πιο αποτελεσματικά, και έτσι ζουν στα ψυχρότερα κλίματα, ενώ οι μικρότεροι απαντώνται στα εύκρατα ή ακόμα και στα τροπικά κλίματα. Το 2002, μια ομάδα Αργεντίνων επιστημόνων εντόπισε στις ακτές της Ανταρκτικής Χερσονήσου ένα υποείδος του Αυτοκρατορικού Πιγκουίνου που φτάνει σε ύψος τα 1,6 μέτρα.

Οι περισσότεροι πιγκουίνοι τρέφονται με γαρίδες, ψάρια, καλαμάρια και άλλες θαλάσσιες μορφές ζωής που ψαρεύουν βουτώντας και κολυμπώντας κάτω από το νερό. Περνούν τη μισή ζωή τους στη θάλασσα και τη μισή στη στεριά.

Όταν οι μητέρες χάσουν έναν νεοσσό, μερικές φορές προσπαθούν να κλέψουν από μια άλλη, συχνά χωρίς επιτυχία αφού τα υπόλοιπα θηλυκά που βρίσκονται εκεί κοντά βοηθούν την αμυνόμενη μητέρα να υπερασπίσει τα μικρά της.

Οι πιγκουίνοι δείχνουν να μη φοβούνται τους ανθρώπους, και πλησιάζουν τις ομάδες των εξερευνητών χωρίς δισταγμό.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85099397
* GND: 4174708-2
* BNF: cb122514334 (data)
* NKC: ph325848

 |

 |

|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Ορνιθολογία
 |

 |
Ένα άδειο μπουκάλι λικέρ Bangla 
Το **Bangla** είναι αλκοολούχο ποτό που παρασκευάζεται από άμυλο και πωλείται στην Δυτική Βεγγάλη. Υπάρχουν αδειοδοτημένες εταιρείες όπου πωλούν αυτό το ποτό. Το Bangla είναι αποσταγμένο λικέρ. Τα αξιοσημείωτα ονόματα Βεγγαλικού λικέρ είναι τα Uran, Captain, Pincon Bangla number one, Tarzan, Dada, Wonder και άλλα.

Συστατικά
---------

Το Bangla παρασκευάζεται από δημητριακά όπως ο σόργος, το μπάτζρα και το σιτάρι.

Παραγωγή και κατανάλωση
-----------------------

Σύμφωνα με τα κυβερνητικά στοιχεία του 2015, το 48% του μεριδίου αγοράς της Δυτικής Βεγγάλης αποτελείται από ξένο αλκοόλ που παρασκευάζεται στην Ινδία. Το 39% του μεριδίου αγοράς αποτελείται από το ποτό bangla. Το 11% του μεριδίου αγοράς αποτελείται από τη μπύρα και το υπόλοιπο 2% καταλαμβάνεται από κρασί και άλλα μπαχαρικά. Το Bangla γενικά καταναλώνεται από αυτούς που δεν μπορούν να αντέξουν άλλο πιο επεκτατικό αλκοόλ. Ωστόσο το μερίδιο αγοράς έχει αυξηθεί για το εγχώριο λικέρ. Αυτό οφείλεται σε ένα συνδυασμό που προέρχεται από την αλλαγή της κυβερνητικής πολιτικής που επιτρέπει στο Βεγγαλικό αλκοόλ να πωλείται σε περισσότερα σημεία πώλησης, η βελτίωση της παραγωγής και συσκευασίας και νέες στρατηγικές μάρκετινγκ.

Η συντριπτική πλειοψηφία των εσόδων από ειδικούς φόρους στην πολιτεία της Δυτικής Βεγγάλης προέρχεται από φθηνό Βεγγαλικό λικέρ. Στο οικονομικό έτος 2014-15, ο αριθμός τους έφθασε τα 3.600 κρορ.

Παραπομπές
----------

1. ↑  «বাংলা মদের বাংলা বাজার». kolkata24x7.com. 3 July 2016. Αρχειοθετήθηκε από το πρωτότυπο στις 2018-07-10.. Ανακτήθηκε στις 9 July 2018.
2. ↑  Tathagata Bhattacharya (23 October 2017). «Alcohol and Bengalis: A troubled relationship». *National Herald*. .
3. ↑  «কুলীন হওয়ার দৌড়ে এতদিনের ব্রাত্য বাংলা». আনন্দবাজার পত্রিকা. 5 Jun 2015.. Ανακτήθηκε στις 9 July 2018.
Επαρχίες του Καρς
Η **Άκγιακα** (τουρκικά: Akyaka, οθωμανικά τουρκικά: شوره کل, *Şoregil* ή *Şöregel*, ) είναι επαρχία του Νομού Καρς στην ανατολική Τουρκία, και παίρνει το όνομά του από τη μικρή πόλη που είναι η διοικητική πρωτεύουσα της επαρχίας. Βρίσκεται στα σύνορα της Τουρκίας με την Αρμενία. Ο οικισμός ονομαζόταν **Σουρεγκίλ** μέχρι το 1922 και **Κιζιλτσακτσάκ** μεταξύ του 1922 και του 1961. Ήταν επίσης επαρχία μεταξύ 1922-1926 και δήμος στην επαρχία Αρπάτσαϊ το 1926-1988. Ο δήμος Άκγιακα ιδρύθηκε το 1972. Ο πληθυσμός ήταν 2.273 κάτοικοι το 2010.

Η Άκγιακα είναι συνοριακής διέλευσης επί της σιδηροδρομικής γραμμής στην Αρμενία, η οποία δυστυχώς έχει κλείσει από το 1993. Η διαδρομή D-060 από το Καρς βρίσκεται δίπλα στο σιδηρόδρομο που οδηγεί στα σύνορα.

Παραπομπές
----------

1. 1 2  *GEOnet Names Server*. 11  Ιουνίου 2018. 11848130.
2. ↑  Tahir Sezen, *Osmanlı Yer Adları (Alfabetik Sırayla)*(κουρδικά: Şûrêgel‎‎), T.C. Başbakanlık Devlet Arşivleri Genel Müdürlüğü, Yayın Nu 21, Ankara, p. 474.
3. ↑  Kanbolat, Hasan (9 Οκτωβρίου 2007). «Ermenistan'ın Türkiye ile Sorunu Nedir, Sınır Kapısı Açılmalı mıdır?» (στα Turkish). Avrasya Bir Vakfı-Avrasya Stratejik Araştırmalar Merkezi. Αρχειοθετήθηκε από το πρωτότυπο στις 20 Μαΐου 2007. Ανακτήθηκε στις 15 Μαρτίου 2009. CS1 maint: Μη αναγνωρίσιμη γλώσσα (link)

|  |  |
| --- | --- |
| 

|  |
| --- |
| * Πύλη:Τουρκία
 |

 |
Οι **The Illusion Fades** είναι ελληνικό γκοθ μέταλ-γκοθ ροκ συγκρότημα γνωστό στην Ελλάδα και το εξωτερικό. Δημιουργήθηκαν το 1990 από τον κιθαρίστα και τραγουδιστή Γιώργο Δέδε που παραμένει βασικό μέλος, και πήραν το όνομά τους από ένα τραγούδι του Greg Sage των Wipers. Η πρώτη τους κυκλοφορία ήταν το σίνγκλ "Valentine" το 1993 που σύντομα ακολούθησε το πρώτο ομώνυμο άλμπουμ. Τον ίδιο χρόνο ανοίγουν τη συναυλία των Gun Club στο Ρόδον.

Το 1997 κυκλοφόρησε το *Shadowlove* που τους έκανε γνωστούς στο εξωτερικό, ενώ την μεθεπόμενη χρονιά κυκλοφόρησε το *In the Arms of an Angel*.

Ακολούθησε διάλειμμα λίγων χρόνων και το στήσιμο της δικής τους ετικέτας "Angel" που κυκλοφόρησε το 2003 το *In Black*. Τέλος το 2006 κυκλοφόρησε το *Psycho Burn*. Έκτοτε το σχήμα έκανε πολλές ζωντανές εμφανίσεις στην Ελλάδα αλλά και το εξωτερικό όπου εμφανίστηκε στην κεντρική σκηνή του goth φεστιβάλ "Wave Gotik Treffen" στη Λειψία της Γερμανίας. Το άλμπουμ *Killing Ages* που κυκλοφόρησε το 2009 περιλαμβάνει συμμετοχές των Jan Kenneth Barkved από τους Elusive και της Tristessa των Astarte.

Δισκογραφία
-----------

* *Valentine* (single, 1993)
* *Illusion Fades* (1993, Wipe Out)
* *Shadowlove* (1997)
* *In the Arms of an Angel* (1999, CAPP)
* *In Black* (2003, Angel)
* *Psycho Burn* (2006)
* *Killing Ages* (2009)
* *The Essential Collection* (2014)
* Last Light (single, 2020)
* Dead and Buried (single, 2020)
* The Chain (single 2022)

Εξωτερικοί σύνδεσμοι
--------------------

* Επίσημος ιστότοπος
* Επίσημη σελίδα στο facebook
Συντεταγμένες: 37°3′1.67″N 25°31′17.17″E﻿ / ﻿37.0504639°N 25.5214361°E﻿ / 37.0504639; 25.5214361

Η **μονή Φωτοδότη** είναι μοναστήρι με τη μορφή πύργου το οποίο βρίσκεται κοντά στον Δανακό Νάξου. Η μονή χρονολογείται από τους βυζαντινούς χρόνους και οχυρώθηκε τον 15ο ή τον 16ο αιώνα. Είναι αφιερωμένη στη Μεταμόρφωση του Σωτήρος.

Η μονή φαίνεται ότι ιδρύθηκε στη θέση βασιλικής του 6ου αιώνα μ.Χ. Στο ναό του μοναστηριού σώζονται σπαράγματα ανεικονικών αγιογραφιών, γεγονός που χρονολογεί την κατασκευή του κατά την περίοδο της Εικονομαχίας. Αργότερα προστέθηκε το παρεκκλήσι, αρχικά καμαρόσκεπο και έπειτα τρουλαίο. Το μοναστήρι μετά την κατάκτηση της Νάξο από τους Φράγκους δόθηκε στους Βενεδικτίνους μοναχούς το 1227. Η μονή έγινε πάλι ορθόδοξη πιθανότατα στα τέλη του 15ου αιώνα και στα μέσα του 16ου αιώνα έγινε σταυροπηγιακή. Το 1636 επέστρεψε όμως στην κυριότητα της μητρόπολης Παροναξίας. Το 1780 ήταν μετόχι της μονής της Πάτμου και το 1831 μετόχι της Παναγίας Απειραθίτισσας. Πλέον ανήκει στην μητρόπολη Παροναξίας. Η μονή αναστηλώθηκε την περίοδο 1991-2007.

Η μονή Φωτοδότη είναι κτισμένη πάνω σε ύψωμα. Έχει διαστάσεις 30 επί 20 μέτρα και ύψος 15 μέτρα. Η μονή αποτελείται από δύο ορόφους. Στο ισόγειο βρίσκεται η εκκλησία και τέσσερα δωμάτια. Η εκκλησία διαθέτει γλυπτό τέμπλο και το δάπεδό της είναι καλυμμένο με ασπρόμαυρα πλακάκια. Η πρόσβαση στον πάνω όροφο γίνεται με εξωτερική σκάλα μπροστά από την εκκλησία. Ο όροφος έχει αίθριο με ένα τρούλο στη μέση. Στον όροφο βρίσκονται κελιά μοναχών και ένα επιπλέον δωμάτιο. Τα τείχη της μονής καταλήγουν σε αμυντικούς πυργίσκους. Εξωτερικά τα τείχη της μονής υποστηρίζονται από μεγάλες αντηρίδες.

Παραπομπές
----------

1. 1 2  Σπηλιοπούλου, Ιωάννα; Κωτσάκης, Αθανάσιος (2012). «ΟΙ ΠΥΡΓΟΙ ΚΑΙ ΟΙ ΟΧΥΡΩΜΕΝΕΣ ΚΑΤΟΙΚΙΕΣ ΤΩΝ ΝΗΣΙΩΝ ΤΟΥ ΑΙΓΑΙΟΥ ΚΑΙ ΤΗΣ ΠΕΛΟΠΟΝΝΗΣΟΥ (14ος-19ος ΑΙ.). ΜΙΑ ΙΣΤΟΡΙΚΟ-ΠΟΛΙΤΙΣΜΙΚΗ ΠΡΟΣΕΓΓΙΣΗ ΜΕ ΕΜΦΑΣΗ ΣΤΗΝ ΠΕΡΙΠΤΩΣΗ ΤΗΣ ΝΑΞΟΥ». *Εώα και Εσπερία* **8**: 207–324. doi:10.12681/eoaesperia.15. ISSN 2241-7540. .
2. 1 2 3  «Ιερά Μονή Φωτοδότη». *www.i-m-paronaxias.gr*. Ιερά Μητρόπολις Παροναξίας. Ανακτήθηκε στις 10 Μαΐου 2021.
3. ↑  Γ. Αχιλλέως, Α. Τσουχλαράκη, Μ. Σαββίδου (1994) *Αποτύπωση Μονής "Φωτοδότη Χριστού" Δανακού Νάξου*

Βιβλιογραφία
------------

* Μ. Κεφαλληνίδης, *Το μοναστήρι του Φωτοδότη στο Δανακό Νάξου*, Αθήνα 1968
* Ο. Βαβατσιούλας, Μ. Διαμαντοπούλου, *Μονή Φωτοδότη στο ∆ανακό Νάξου* στο *Αναστήλωση – Συντήρηση – Προστασία Μνηµείων και Συνόλων, τόμος 3* (1993) 173-194
Ο **Γεράρδος Γ΄**, ολλανδ.: Gerard III van Gerle (1185 - 22 Οκτωβρίου 1229) από τον Οίκο του Βάσενμπεργκ ήταν κόμης του Χέλρε (Gerle, γερμ.: Gueldern) και του Zούτφεν (Zutphen) από το 1207 μέχρι το τέλος του το 1229.

Βιογραφία
---------

Ήταν γιος του Όθωνα Α΄ κόμη του Χέλρε και της Ριχάρδις των Βίττελσμπαχ, κόρης του Όθωνα Α΄ δούκα της Βαυαρίας. Νυμφεύτηκε τη Mαργαρίτα, κόρη του Ερρίκου Α΄ δούκα της Βραβάντης, το 1206.

Ο Γεράρδος Γ΄ ήταν ένας ιππότης με επιρροή στην Αυλή του Φρειδερίκου Β΄ της Γερμανίας, αλλά εξέπεσε της βασιλικής εύνοιας· και μετά από μία σύγκρουση μεταξύ τους ο Φρειδερίκος Β΄ κατέστρεψε το Ρέρμοντ το 1213. Πολέμησε τον επίσκοπο της Ουτρέχτης Όθωνα Β΄ του Λίππε για το Σάλαντ, αλλά υποστήριξε τον επίσκοπο στη μάχη του Άνε. Συνελήφθη σε αυτή τη μάχη το 1227. Το χρονικό του Γιοχάνες ντε Μπέκε αναφέρει ότι ο Γεράρδος Γ΄ σκοτώθηκε στη μάχη.  Μία άλλη πηγή αναφέρει ότι ο Γεράρδος Γ΄ σκοτώθηκε σε μία μάχη στο Zούτφεν το 1229.

Οικογένεια
----------

Νυμφεύτηκε τη Μαργαρίτα των Ρέγκιναρ, κόρη του Ερρίκου Α΄ δούκα της Βραβάντης και είχαν παιδιά: 

* Όθων Β΄, δούκας του Χέλρε (κυβ. 12209-1271).
* Ερρίκος, επίσκοπος της Λιέγης.
* Mαργαρίτα.
* Ριχάρδις, παντρεύτηκε τον Γουλιέλμο Δ΄ κόμη του Γύλιχ.

Βιβλιογραφικές αναφορές
-----------------------

1. 1 2  Darryl Roger Lundy: (Αγγλικά) *The Peerage*. p53230.htm#i532298. Ανακτήθηκε στις 9  Οκτωβρίου 2017.
2. ↑  p53230.htm#i532298. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.
4. ↑  Chronologia Johannes de Beke 66c, p. 169.
5. ↑  Kronijk van Arent toe Bocop, p. 116.
6. ↑  «Medieval Lands». Fmg.ac. Ανακτήθηκε στις 22 Φεβρουαρίου 2012.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81710565
* ISNI: 0000 0000 5833 6069
* GND: 137531974

 |

 |
*Sturnus vulgaris*
Το **ψαρόνι** (επιστημονική ονομασία *στούρνος ο κοινός*, αρχ. ελλ. **ο ψαρ**) είναι είδος πουλιού που ανήκει στο γένος **Στούρνος**, που ανήκει στην οικογένεια *Sturnidae*. Τα είδη του γένους αριθμούν περίπου 55. Τα ψαρόνια ζουν και αναπαράγονται σχεδόν όλο το χρόνο στην βόρεια και κεντρική Ευρώπη, στην νότια Αυστραλία και στην βόρεια και Κεντρική Αμερική. Το χειμώνα τα ψαρόνια ζουν στη νότια Ευρώπη και στην Ασία. Η Ευρώπη έχει μεταναστευτικά ψαρόνια λόγω των παγετών. Στην Ελλάδα έρχονται τον Οκτώβριο και τον Νοέμβριο γιατί αυτή η εποχή για τα ψαρόνια είναι η κατάλληλη επειδή δεν τους αρέσει η ζέστη, αλλά ούτε και το πολύ κρύο.

Ονομασία
--------

Το ψαρόνι στην Ελλάδα είναι γνωστό και ως **γκάρκουλο**, **γκαραβέλι** ή **ζαραβέλι**, **χειμώνι**, **μαυροπούλι, κουρκουβέλι** και στην Κύπρο ως **λαζούρι**. Το μήκος του είναι περίπου από 20 ως 22 cm και το βάρος του είναι για μεν το αρσενικό 80 gr και στο θηλυκό 76 gr κατά μέσο όρο. Αλλάζει το χρώμα του ανάλογα με τις εποχές του έτους.

Τα ψαρόνια τρέφονται με σκουλήκια, αράχνες, είδη γεωσκωλήκων, μήλα, αχλάδια, κεράσια, σταφύλια και άλλους καρπούς. Αντίστοιχα το ψαρόνι αποτελεί τροφή για νυφίτσες, αλεπούδες, σκαντζόχοιρους και έμπειρα γεράκια. Τέλος τα ψαρόνια αρχίζουν να αναπαράγονται από τις αρχές της άνοιξης ως τις αρχές του καλοκαιριού.

Παραπομπές
----------

1. 1 2  Π. Δρανδάκης, *Μεγάλη Ελληνική Εγκυκλοπαίδεια*, Αθήνα
2. ↑  «Bird Planet.gr». Αρχειοθετήθηκε από το πρωτότυπο στις 13 Νοεμβρίου 2011. Ανακτήθηκε στις 22 Νοεμβρίου 2011.
3. ↑  «Katakali.net: Ευρωπαϊκό ψαρόνι». Αρχειοθετήθηκε από το πρωτότυπο στις 3 Μαρτίου 2013. Ανακτήθηκε στις 28 Νοεμβρίου 2011.
4. ↑  «Ψαρόνι». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 25 Σεπτεμβρίου 2023.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85129369
* GND: 4182915-3

 |

 |
Στον δήμο της Θέρμης υπάρχει το Φράγμα Θέρμης, το οποίο βρίσκεται σε μια τοποθεσία με πλούσιο φυσικό περιβάλλον.

Το φράγμα Θέρμης έχει αναδείξει την περιοχή και είναι σαν μια μικρή όαση στα νοτιοανατολικά προάστια της Θεσσαλονίκης. Ξεκίνησε να κατασκευάζεται το 1992-1993 και έχουν δημιουργηθεί στην γύρω περιοχή πιο μικρά φράγματα προκειμένου να εμπλουτιστεί ο υπόγειος υδροφόρος ορίζοντας. Τα νερά του εκβάλλονται απο τον ποταμό Ανθεμούντα, ο οποίος εκχέεται στον Θερμαϊκό κόλπο. Με μια τεχνιτή λίμνη και άγρια πανίδα, όπως φίδια, πάπιες και αμφοίβιες χελώνες και πολλών ειδών πτηνών και με μια πυκνή βλάστηση το κάνει να ξεχωρίζει για την φυσική ομορφιά του.

Είναι ένας προορισμός στον οποίο αναπτύσσονται μουσικές ή αθλητικές δραστηριότητες, καθώς υπάρχουν τεράστιοι χώροι για διάδραση, αθλητικές δραστηριότητες, ένα πολυβολείο αλλά και ένα γήπεδο ποδοσφαίρου με χόρτο, όπως επίσης και στην γύρω έκταση υπάρχουν γηπεδάκια 5χ5. Κάθε χρόνο πραγματοποιούνται τα τετραήμερα «Θέρμης δρώμενα» στο φράγμα της θέρμης, με μουσικές συναυλίες και θεατρικές παραστάσεις, εκδήλωση που είναι σαν μικρό πανηγύρι για την περιοχή.

Παραπομπές
----------

1. ↑  *ΔΗΜΟΣ ΘΕΡΜΗΣ :ΠΡΟΒΟΛΕΣ ΣΤΗΝ ΙΣΤΟΡΙΑ ΤΟΥ ΔΗΜΟΥ ΚΑΙ ΤΩΝ ΚΟΙΝΟΤΗΤΩΝ ΤΟΥ*. ΗΛΙΑΣ ΔΙΣΤΕΛΑΣ, ΑΘΑΝΑΣΙΑ ΣΒΩΛΗ, ΚΩΝΣΤΑΝΤΙΝΟΣ ΤΟΤΣΙΟΣ,ΑΝΤΩΝΙΟΣ ΓΑΒΡΙΗΛΙΔΗΣ,ΕΛΕΝΗ ΣΩΚΡΑΤΟΥΣ. ΑΘΗΝΑ: MEDIA PUBLISHING. 2020. σελ. 220-221. ISBN 9789608603417.
2. ↑  «ΦΡΑΓΜΑ ΘΕΡΜΗΣ». *ΠΕΡΙ ΘΕΣΣΑΛΟΝΙΚΗΣ*. 27 Δεκεμβρίου 2021.
Η **Σοφία της Πομερανίας-Στόλπ** (1435 – 24 Αυγούστου 1497), ήταν κόρη του δούκα της Πομερανίας, και με τον γάμο της έγινε δούκισσα της Πομερανίας.

Βιογραφία
---------

Ήταν κόρη του Μπόγκισλαβ Θ΄ δούκα της Πομερανίας και της Μαρίας της Μαζοβίας. Το 1446 ο πατέρας της απεβίωσε, και τον διαδέχθηκε ο εξάδελφός του Έρικ της Πομερανίας, πρώην βασιλιά της Δανίας, της Νορβηγίας και της Σουηδίας. Η Σοφία έγινε κληρονόμος της ιδιωτικής περιουσίας του Έρικ της Πομερανίας.

Το 1451 η Σοφία παντρεύτηκε τον Έρικ της Πομερανίας-Βόλγκαστ, καθιστώντας τον σύζυγό της κληρονόμο των εδαφών του Έρικ της Πομερανίας, ενώ η Σοφία παρέμεινε κληρονόμος της ιδιωτικής περιουσίας του Έρικ της Πομερανίας. Μετά το τέλος του Έρικ της Πομερανίας το 1459, ο σύζυγος τής Σοφίας ένωσε την Πομερανία μέσω της κληρονομιάς της Πομερανίας-Στόλπ και της Πομερανίας-Ρύγκενβαλντε με τον γάμο του, ενώ η Σοφία έγινε ο μοναδικός κάτοχος της τεράστιας περιουσίας που είχε ο Έρικ της Πομερανίας από τα πρώην βασίλειά του στη Σκανδιναβία, καθώς και τον πλούτο που είχε αποκτήσει με την πειρατική του δραστηριότητα στο Γκότλαντ.

Επειδή ο Έρικ αρνιόταν να επιτρέψει στη Σοφία οποιαδήποτε πολιτική εξουσία στα εδάφη που απέκτησε μέσω αυτής, εξουσία που εκείνη ένιωθε ότι δικαιούταν, το ζευγάρι χώρισε.  Η Σοφία μετακόμισε στο κάστρο Ρύγκενβαλντε με τα παιδιά της και τον εραστή της, Χανς του Μαζέρσκι.  Το 1470 αρνήθηκε να χρηματοδοτήσει τον πόλεμο τού συζύγου της με το Βραδεμβούργο. Έμεινε χήρα το 1474.

Σύμφωνα με έναν παλαιό μύθο, επρόκειτο να δηλητηριάσει τους γιους της Βράτισλαβ και Καζίμιρ, αλλά όταν προσπάθησε να το κάνει με τον γιο της Μπόγκισλαβ με ένα δηλητηριασμένο σάντουιτς, προειδοποιήθηκε από τον γελωτοποιό του. Το σάντουιτς δόθηκε σε έναν σκύλο, ο οποίος ψόφισε, έτσι μετά η Σοφία έπρεπε να καταφύγει στο Ντάντσιγκ.

Οικογένεια
----------

Παντρεύτηκε το 1451 τον Ερίκ Β΄ δούκα της Πομερανίας και είχε τέκνα:

1. Μπόγκισλαβ Ι΄ (1454–1523), δούκας της Πομερανίας.
2. Καζίμιρ (περίπου 1455–1474).
3. Βράτισλαβ (μετά το 1465-1475).
4. Μπάρνιμ (μετά το 1465-1474).
5. Ελισάβετ (απεβ. 1516), ηγουμένη του μοναστηριού Βέρχεν.
6. Σοφία (1460–1504), παντρεύτηκε τον Mάγκνο Β΄ δούκα του Mεκλεμβούργου-Σβερίν και -Γκύστροβ (1441–1503).
7. Μαργαρίτα (απεβ. 1526), παντρεύτηκε τον Βαλτάσαρ δούκα του Μεκλεμβούργου (1451–1507), διαχειριστής των πριγκιπάτων-επισκοπών του Χίλντεσχαϊμ και του Σβερίν.
8. Αικατερίνη (π. 1465–1526), παντρεύτηκε τον Ερρίκο Δ΄ δούκα του Μπράουνσβαϊγκ & Λύνενμπουργκ (1463–1514), πρίγκιπα του Βόλφενμπυτελ.
9. Μαρία (απεβ. 1512), ηγουμένη της γυναικείας μονής Βολλίν.

Βιβλιογραφικές αναφορές
-----------------------

1. ↑  (Πολωνικά) *MAK*. 9810568006205606.
2. ↑  *Anteckningar om svenska qvinnor*
3. ↑  *Anteckningar om svenska qvinnor*
4. ↑  *Anteckningar om svenska qvinnor*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9161151778242218130009

 |

 |
Πάμελα, Εθνική Πινακοθήκη Βικτωρίας
Το **Πάμελα** είναι ελληνικό γυναικείο κύριο όνομα.

Ετυμολογία
----------

Το όνομα χρησιμοποιήθηκε για πρώτη φορά, τον 16ο αιώνα, από τον Άγγλο ποιητή Σερ Φίλιπ Σύδνεϋ (Sir Philip Sidney) στο ποίημα ‘Αρκαδία’. Το όνομα σημαίνει "όλη η γλυκύτητα", από τις αρχαίες ελληνικές λέξεις πᾶν ("όλα") και μέλι ("μέλι"),

Διάδοση του ονόματος
--------------------

Στην Ελλάδα σε μια στατιστική μελέτη επί συνόλου 100.000 ατόμων περίπου (97.072 για την ακρίβεια) το όνομα Πάμελα εμφανίστηκε μόνο μια φορά.

Στο εξωτερικό το ονομα ήταν διάσημο από το 1930 έως το 1950, όμως τα τελευταία χρόνια το ονομα είναι υπό εξαφάνιση.

Τύποι και υποκοριστικά του ονόματος
-----------------------------------

* Πάμελα, Παμέλια, Μέλια, Μελίτσα
* Πάμμυ, εμπνευσμένο από το αγγλικό υποκοριστικό Pammy
* Παμελίτσα, Λίτσα
* Πάμμιλα, εμπνευσμένο από το αρχαίο Ελληνικό όνομα 'Πάμμιλος' από τα αρχαία Ελληνικά 'παν'=όλος και 'σμίλος'=είδος δρυός

Ονομαστική Γιορτή
-----------------

Το όνομα δεν έχει δικιά του άγια και γι’ αυτό εορτάζεται των Αγίων Πάντων.

Παραπομπές
----------

1. ↑  «Pamela – name meaning and origin». *Think Baby Names*. thinkbabynames.com. Ανακτήθηκε στις 24 Μαρτίου 2008.
2. ↑  «Pamela». *Behind the Name*.
3. ↑  Hanks, Patrick· Hardcastle, Kate (2006). *A Dictionary of First Names*. Oxford University Press.